Diari Oficial de la Generalitat Valenciana


Sumari del DOGV 3589, del 23-09-1999 (1999/8084)

RESOLUCIÓ de 2 d'agost de 1999, de la Direcció General de Treball i Seguretat Laboral, per la qual es disposa el registre i la publicació de l'acta de la firma de la revisió salarial per a 1999 del I Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1999/8084


Data del document
:   02-08-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * conveni col·lectiu
    * servei social
    * discapacitat

RESOLUCIÓ de 2 d'agost de 1999, de la Direcció General de Treball i Seguretat Laboral, per la qual es disposa el registre i la publicació de l'acta de la firma de la revisió salarial per a 1999 del I Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana. [1999/S8084]
  
Vista l'acta de la firma de la revisió salarial per a 1999 del I Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana, efectuada el 22 de juliol de 1999 i presentada davant aquesta Direcció General de Treball i Seguretat Laboral el dia 26 de juliol de 1999, en la qual s'estableixen les taules salarials per a l'any 1999, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball; aquesta Direcció General de Treball, de conformitat amb les competències que té transferides segons el Reial Decret 4.105/1982, de 29 de desembre, resol:
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i el depòsit del text original de l'acta.
  
Segon
  
Disposar-ne la publicació en el Diari Oficial de la Generalitat Valenciana.
  
València, 2 d'agost de 1999.- El director general de Treball i Seguretat Laboral: Román Ceballos Sancho.
  
Acta de la firma de la revisió salarial per a 1999 del Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana.
  
22 de juliol de 1999
  
10.30 hores
  
FECOVA
  
Assistents:
  
Per la patronal:
  
Alfonso Caerols Carbonell, representant de FEAD.
  
Ricardo Peris Pérez, representant de FEAD.
  
Catalina Esteban Esteban, representant de FEAD.
  
Pels sindicats:
  
Neus Carrasco Llopis, representant de CCOO.
  
Pepa Ramis Pérez, representant de CCOO.
  
Mariló Oliva Molina, representant de FETE-UGT.
  
Vicente Esteban Pérez, representant de FETE-UGT.
  
Als locals de FECOVA, al carrer Quart, 29, baix, de València, a les 10 hores, reunits els representants de la patronal FEAD i dels sindicats CCOO i FETE-UGT, acorden:
  
Primer
  
Fixar les taules salarials per a 1999 per a les distintes categories recollides en el present conveni, amb les modificacions consegüents, que quedarien com apareixen en l'annex que s'adjunta.
  
Segon
  
FEAD es compromet a homologar econòmicament totes les categories amb les dels centres públics corresponents en un termini de quatre anys, sempre que la Generalitat Valenciana assumisca l'abonament de les quantitats corresponents, de la manera següent:
  
- Gener del 2000: s'absorbirà un quart de la diferència existent en data 1 de gener del 2000.
  
- Gener del 2001: s'absorbirà un terç de la diferència existent en data 1 de gener del 2001.
  
- Gener del 2002: s'absorbirà la meitat de la diferència existent en data 1 de gener del 2002.
  
- Gener del 2003: s'absorbirà el total de la diferència que quede en data 1 de gener del 2003.
  
Una part d'aquestes quantitats d'homologació podrà tenir la consideració de complements. Al seu dia se'n determinarà la quantia.
  
Tercer
  
Modificar els següents articles, que fan referència a aspectes econòmics del conveni:
  
Article 60. Plus de transport
  
Es fixa l'import en 30 pessetes per quilòmetre.
  
Article 61. Vigilància de transport i menjador
  
El complement mensual per vigilància de transport serà de 14.500 pessetes, si el temps dedicat és d'una hora diària; i de 21.750 pessetes, si és de dues hores.
  
La gratificació mensual per vigilància de menjador es fixa en 8.450 pessetes per la dedicació d'una hora diària, i en 16.900 pessetes, si és de dues hores.
  
Article 62. Ús de vehicle propi
  
Es fixa en 30 pessetes el quilòmetre.
  
Article 66. Dietes
  
L'import de la mitja dieta es fixa en 1.600 pessetes, i el de la dieta completa en 4.700 pessetes.
  
Definició de categories.
  
Cal afegir:
  
"C.9 Conductor/a de 1a: És la persona que, tenint el carnet de tipus D, realitza el transport en vehicles de més de 1 + 8 places".
  
Quart
  
Iniciar al setembre la revisió detallada de l'articulat del II Conveni, del qual les presents clàusules entraran a formar part.
  
Cinqué
  
Els aspectes econòmics recollits en la present revisió salarial seran d'obligat compliment des del mateix dia de la firma.
  
I perquè conste tot l'anterior, firmen totes les parts de la mesa negociadora.
  
València, 22 de juliol de 1999.
  
Revisió salarial per a 1999 del I Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana.
  
Taules salarials 1999
  
Grup A
  
Categoria Sou Trienni
  
A.1 Titulat grau superior 834.048 8.101
  
A.2 Titulat grau superior Educació
  
Especial concertada o subjecta a conveni 191.803 8.037
  
Grup B
  
Categoria Sou Trienni
  
B.1 Titulat grau mitjà Educació Especial
  
concertada o subjecta a conveni 781.468 5.365
  
B.2 Fisioterapeuta Educació Especial
  
concertada o subjecta a conveni 371.575 5.365
  
B.3 Logopeda Educació Especial
  
concertada o subjecta a conveni 518.007 5.365
  
B.4 ATS o DUE Educació Especial
  
concertada o subjecta a conveni 984.521 5.365
  
B.5 Treballador social Educació Especial
  
concertada o subjecta a conveni 551.762 5.365
  
B.6 Professor titular Educació Especial
  
concertada o subjecta a conveni 894.037 5.112
  
B.7 Titulat grau mitjà 882.195 5.833
  
B.8 Professor titular 747.727 5.520
  
B.9 Terapeuta d'ajuda a domicili 355.370 5.833
  
B.10 Respons. activ. oci i vida social 563.800 5.833
  
B.11 Fisioterapeuta 767.716 5.833
  
B.12 Logopeda 381.612 5.833
  
B.13 ATS o DUE 493.330 5.833
  
B.14 Treballador social 358.902 5.833
  
B.15 Tècnic en estimulació 645.446 5.833
  
B.16 Cap d'administració 900.552 6.483
  
Grup C
  
Categoria Sou Trienni
  
C.1 Mestre de taller 973.218 5.716
  
C.2 Monitor d'oci 556.158 5.186
  
C.3 Educador/Monitor resid. i/o c.dia 158.708 5.094
  
C.4 Monitor ocupacional 724.384 5.186
  
C.5 Cap de producció 586.878 6.252
  
C.6 Oficial administratiu de primera 425.238 4.738
  
C.7 Oficial de primera de serveis generals 720.742 4.738
  
C.8 Cuiner/Governant 516.211 5.195
  
C.9 Conductor de 1a 336.597 5.195
  
Grup D
  
Categoria Sou Trienni
  
D.1 Ajudant tècnic 938.899 4.968
  
D.2 Cuidador/Auxiliar ocupacional 619.598 4.366
  
D.3 Auxiliar administratiu 96.000 3.793
  
D.4 Oficial administratiu de segona 641.353 4.263
  
D.5 Oficial de segona de serveis generals 225.833 4.263
  
D.6 Conductor 508.737 4.263
  
Grup E
  
Categoria Sou Trienni
  
E.1 Guarda 95.188 3.935
  
E.2 Auxiliar serveis generals i domèstics 95.188 3.613
  
E.3 Auxiliar de menjador 95.188 3.613
  
E.4 Auxiliar de transport 95.188 3.613
  
E.5 Ordenança 95.188 3.754
  
Grup F
  
Peó Salari mínim interprofessional
  
Complements salarials
  
Categoria Quantitat
  
Director de centre 36.924
  
Coordinador de residència 15.798
  
Cap d'estudis 17.906\*
  
Secretari 17.906
  
Monitor ocupacional 19.818